Imtella' Diċembru 14, 2021 - Aġġornata 14 Ta' Diċembru, 2021 1:45pm Familja Ingliża li tgħix l-Afrika t'Isfel ħadet l-ikbar qatgħa ta' ħajjitha hekk kif sabet wieħed mill-iktar sriep velenużi fis-siġra tal-Milied li kienu għadhom kemm ramaw. Rob u Marcela Wild jgħixu Cape Town ma' uliedhom Edward ta' 11-il sena u Sahara li għandha 6 snin. Huma lestew l-armar fis-siġra tal-Milied meta raw lis-serp tar-razza Boomslang ħiereġ minnha. Din ir-razza hija meqjusa bħala l-iktar velenuża fil-pajjiż. "Konna għadna kemm żejjinna s-siġra u t-tfal kienu qed ipoġġu r-rigali taħtha qabel nixgħeluha. Il-mara rat liż-żewġt iqtates iħarsu u ħasbet li kienu raw xi ġurdien. X'ħin marret ħdejn is-siġra rat lis-serp iħares lejha". Il-familja ċemplet lil Gerrie Heynes, raġel li xogħlu huwa li jaqbad is-sriep li ġie fuq il-post u qabdu.